techiaith/cofnodycynulliad_en-cy huggingface dataset:
English: It is always extremely regrettable when we see a large employer go into administration and we are all aware of the distress and uncertainty this brings to the employees and their families. I'm sure that the sympathy of this whole Chamber goes out to those families at this very distressing time. But, as has been said, what was so distressing about this closure is the way it was carried out. For employees to turn up at the factory to be told that their factory was to be closed is quite unacceptable behaviour, and particularly as this company was in receipt of Welsh Government funds. I was going to say that they should have, at least out of courtesy, informed you, but you say that they did, but at a very, very late stage. Can we have your assurance that there will be full financial scrutiny of this company and the way they operated over the last few months so that we can be assured that it was run in a proper manner?
Welsh: Mae bob amser yn anffodus dros ben pan welwn gyflogwr mawr yn mynd i ddwylo'r gweinyddwyr ac rydym i gyd yn ymwybodol o'r trallod a'r ansicrwydd a ddaw i'r gweithwyr a'u teuluoedd yn sgil hynny. Rwy'n siŵr bod yr holl Siambr hon yn cydymdeimlo â'r teuluoedd hynny ar yr adeg ofidus hon. Ond fel y dywedwyd, yr hyn a oedd mor ofidus am y cau hwn yw'r ffordd y cafodd ei gyflawni. Mae i weithwyr ddod i'r ffatri i gael clywed bod eu ffatri'n mynd i gael ei chau yn ymddygiad cwbl annerbyniol, ac yn enwedig gan fod y cwmni hwn yn cael arian gan Lywodraeth Cymru. Roeddwn yn mynd i ddweud y dylent fod wedi rhoi gwybod ichi, o gwrteisi fan lleiaf, ond rydych chi'n dweud eu bod wedi gwneud hynny, ond yn hwyr iawn yn y broses. A gawn sicrwydd gennych y ceir craffu ariannol llawn ar y cwmni hwn a'r modd y maent wedi bod yn gweithredu dros y misoedd diwethaf fel y gallwn fod yn sicr ei fod wedi cael ei redeg mewn modd priodol?
English: Yes, I can assure the Member of that and, as with other Members, I share David Rowlands's anger at the behaviour that was demonstrated earlier this week by individuals who I'm sure must feel quite ashamed of themselves. But can I just say, Dirprwy Lywydd, that the vast majority of businesses and employers in Wales are responsible employers, are compassionate employers, work with Welsh Government, with local authorities, with other Government agencies? The behaviour and actions that were taken by just a small number of people at Quinn Radiators do not reflect on the Welsh economy as a whole. We have, as a Welsh Government, an incredibly strong partnership with the private sector and with all our social partners, and as we roll out and intensify our actions through the economic action plan, we will develop stronger ways of working that lead to a fair work nation. We will work with businesses and with business representative groups to ensure that we support companies in future proofing themselves and that we support workers in ensuring that they have dignity in work and that they go to work looking forward to a day's work.
Welsh: Gallaf sicrhau'r Aelod o hynny ac fel yr Aelodau eraill, rwy'n rhannu dicter David Rowlands ynglŷn â'r ymddygiad a ddangoswyd yn gynharach yr wythnos hon gan unigolion sy'n sicr o fod yn teimlo cryn dipyn o gywilydd. Ond a gaf fi ddweud, Ddirprwy Lywydd, fod y mwyafrif helaeth o fusnesau a chyflogwyr yng Nghymru yn gyflogwyr cyfrifol, yn gyflogwyr tosturiol, yn gweithio gyda Llywodraeth Cymru, gydag awdurdodau lleol, gydag asiantaethau eraill y Llywodraeth? Nid yw'r ymddygiad a'r camau a gymerwyd gan nifer fechan yn unig o bobl yn Quinn Radiators yn adlewyrchiad o economi Cymru yn gyffredinol. Fel Llywodraeth Cymru, mae gennym bartneriaeth hynod gryf â'r sector preifat a'n holl bartneriaid cymdeithasol, ac wrth inni gyflwyno a dwysáu ein camau gweithredu drwy'r cynllun gweithredu economaidd, byddwn yn datblygu ffyrdd cryfach o weithio a fydd yn arwain at fod yn genedl gwaith teg. Byddwn yn gweithio gyda busnesau a grwpiau sy'n cynrychioli busnesau i sicrhau ein bod yn cefnogi cwmnïau i ddiogelu eu hunain ar gyfer y dyfodol a'n bod yn cynorthwyo gweithwyr i sicrhau urddas yn y gwaith a'u bod yn mynd i'r gwaith gan edrych ymlaen at ddiwrnod o waith.
English: Last night I had the pleasure of hosting an event in the Senedd to mark Carers Week and to highlight the incredibly vital and often underappreciated work of carers. According to most recent estimates by Carers Wales, there are up to 400,000 in Wales, providing 96 per cent of care in our country. As a society, we will always rely on unpaid carers, usually family members or loved ones. Carers Week is an opportunity to say 'thank you' - a time to recognise all the unpaid carers across every part of Wales who carry out their roles with dedication and humility. They are an often silent workforce whose contribution to our society is regularly overlooked. Unpaid carers hold families together, ensure people can remain at home, easing the strain on our health service and social services. They underpin our NHS and social care system, and there is no doubt that we could not do without them. Responsibility lies with us to help carers care. The impact the role can have on both physical and mental health can be debilitating and long lasting. Nobody should be in a position where they're sacrificing their own health just so they can look after a loved one. More must be done to support them. If their health fails, it often puts the cared for in a crisis situation. Unpaid carers deserve respite, they deserve recognition - not that they're seeking it - and they deserve our unwavering support.
Welsh: Neithiwr cefais y pleser o gynnal digwyddiad yn y Senedd i ddathlu Wythnos y Gofalwyr ac i dynnu sylw at y gwaith anhygoel o bwysig nad yw'n cael ei werthfawrogi bob amser sy'n cael ei wneud gan ofalwyr. Yn ôl yr amcangyfrifon diweddaraf gan Gofalwyr Cymru, mae hyd at 400,000 o ofalwyr yng Nghymru yn darparu 96 y cant o'r gofal yn ein gwlad. Fel cymdeithas, byddwn bob amser yn dibynnu ar ofalwyr di-dâl, aelodau o'r teulu neu anwyliaid fel arfer. Mae Wythnos y Gofalwyr yn gyfle i ddweud 'diolch' - amser i gydnabod yr holl ofalwyr di-dâl ym mhob rhan o Gymru sy'n cyflawni eu rolau gydag ymroddiad a gostyngeiddrwydd. Yn aml, maent yn weithlu distaw y mae eu cyfraniad i'n cymdeithas yn cael ei esgeuluso'n rheolaidd. Mae gofalwyr di-dâl yn cadw teuluoedd gyda'i gilydd, yn sicrhau y gall pobl aros gartref, gan leddfu'r straen ar ein gwasanaeth iechyd a'n gwasanaethau cymdeithasol. Maent yn sail i'n GIG a'n system gofal cymdeithasol, ac nid oes amheuaeth na allem wneud hebddynt. Mae cyfrifoldeb arnom i helpu gofalwyr i ofalu. Gall yr effaith y gall y rôl ei chael ar iechyd corfforol a meddyliol fod yn ddinistriol a phara'n hir. Ni ddylai neb fod mewn sefyllfa lle maent yn aberthu eu hiechyd eu hunain er mwyn gallu gofalu am rywun annwyl. Rhaid gwneud mwy i'w cefnogi. Os bydd eu hiechyd yn methu, mae'n aml yn rhoi'r sawl y maent yn gofalu amdanynt mewn sefyllfa o argyfwng. Mae gofalwyr di-dâl yn haeddu seibiant, maent yn haeddu cydnabyddiaeth - er nad ydynt yn ei geisio - ac maent yn haeddu ein cefnogaeth ddiwyro.
English: I want to highlight the work of the Calon Lân Society in Swansea. The sixteenth of March 2020 is the hundredth anniversary of Daniel James, who was was better known as Gwyrosydd, the writer of one of, if not the favourite Welsh hymn, 'Calon Lân'. Daniel James came from Treboeth in Swansea. His father died when he was young. He became a puddler at Morriston ironworks, and then worked at Landore tinplate works. The recently formed Calon Lân Society are intending to hold a number of events and projects culminating in the publication of the complete poetical works of Daniel James and their translations into English. Also, on the centenary of his death on 16 March, it is intended to have a mass singing of 'Calon Lân' in iconic locations in Wales and worldwide, hopefully including the Senedd. Other projects include a memorial stone in the grounds of the King's Head public house where he wrote a number of hymns and poems, commemorative stained glass windows in the six local schools to Treboeth, poems and pints, which I'm sure best exemplifies him, and concerts to be held at Ysgol Gyfun Bryntawe and at capel Caersalem. I thank the Calon Lân Society for what they are doing to commemorate the life of a working-class Welsh poet and hymnwriter from Treboeth in Swansea.
Welsh: Rwyf am dynnu sylw at waith Cymdeithas Calon Lân yn Abertawe. Yr unfed ar bymtheg o Fawrth 2020 yw canfed pen blwydd Daniel James, a oedd yn fwy adnabyddus fel Gwyrosydd, awdur un o'r hoff emynau, os nad yr hoff emyn Cymraeg, 'Calon Lân'. Doi Daniel James o Dreboeth yn Abertawe. Bu farw ei dad pan oedd yn ifanc. Daeth yn bwdler yng ngwaith haearn Treforys, ac yna bu'n gweithio yng ngwaith tunplat Glandŵr. Mae Cymdeithas Calon Lân a ffurfiwyd yn ddiweddar yn bwriadu cynnal nifer o ddigwyddiadau a phrosiectau yn arwain at gyhoeddi holl waith barddol cyflawn Daniel James a chyfieithiadau i'r Saesneg. Hefyd, ar ganmlwyddiant ei farwolaeth ar 16 Mawrth, bwriedir cael tyrfaoedd o bobl mewn lleoliadau eiconig yng Nghymru ac yn fyd-eang i ganu 'Calon Lân', gan gynnwys yn y Senedd, gobeithio. Mae prosiectau eraill yn cynnwys carreg goffa ar dir tafarn y King's Head lle ysgrifennodd nifer o emynau a cherddi, ffenestri coffa gwydr lliw yn y chwe ysgol sy'n lleol i Dreboeth, cerddi a chwrw, sef yr hyn a'i nodweddai orau mae'n siŵr, a chyngherddau i'w cynnal yn Ysgol Gyfun Bryntawe ac yng nghapel Caersalem. Diolch i Gymdeithas Calon Lân am yr hyn y maent yn ei wneud i goffáu bywyd bardd ac emynydd dosbarth gweithiol Cymraeg o Dreboeth yn Abertawe.
English: The next item on the agenda is motions to elect Members to committees, and in accordance with Standing Orders 12.24 and 12.40, I propose that the motions to elect those Members to those committees are grouped for debate and for voting. I call on a member of the Business Committee to move, formally, the motions - Caroline Jones.
Welsh: Yr eitem nesaf ar yr agenda yw cynigion i ethol Aelodau i bwyllgorau, ac yn unol â Rheolau Sefydlog 12.24 a 12.40, rwy'n cynnig bod y cynigion i ethol yr Aelodau hynny i'r pwyllgorau hynny'n cael eu grwpio ar gyfer dadl ac ar gyfer pleidleisio. Galwaf ar aelod o'r Pwyllgor Busnes i gynnig y cynigion yn ffurfiol - Caroline Jones.
English: Formally. Thank you. No debate? [ Objection.] I haven't got that far. It's all right. The proposal is to agree the motion, but I heard an 'object' there, so I defer voting under this item until voting time, where it will require a two-thirds majority of Members voting to vote in favour to be passed.
Welsh: Yn ffurfiol. Diolch. Dim dadl? [ Gwrthwynebiad.] Nid wyf wedi cyrraedd mor bell â hynny. Mae'n iawn. Y cynnig yw derbyn y cynnig, ond clywais 'gwrthwynebiad' yno, felly gohiriaf y pleidleisio o dan yr eitem hon tan y cyfnod pleidleisio, lle bydd angen mwyafrif o ddwy ran o dair o'r Aelodau sy'n pleidleisio i bleidleisio o blaid er mwyn i'r cynnig gael ei dderbyn.
English: Item 5 on the agenda this afternoon is a debate on the Health, Social Care and Sport Committee report, 'Physical Activity of Children and Young People', and I call on the Chair of the committee to move the motion - Dai Lloyd.
Welsh: Eitem 5 ar yr agenda y prynhawn yma yw dadl ar adroddiad y Pwyllgor Iechyd, Gofal Cymdeithasol a Chwaraeon, 'Gweithgarwch Corfforol Ymhlith Plant a Phobl Ifanc', a galwaf ar Gadeirydd y pwyllgor i wneud y cynnig - Dai Lloyd.
English: Thank you, Dirprwy Lywydd. I am pleased to take part in this very important debate today on the Health, Social Care and Sport Committee's report on physical activity of children and young people. In Wales we are facing a national crisis in terms of our children and young people's health. A higher proportion of children in Wales are overweight or obese, and report unhealthy lifestyle behaviours, compared to other UK nations. We know that active children are more likely to become active adults. Yet evidence from the University of Southampton notes that levels of physical activity and sedentariness among children in Wales are some of the poorest globally. As part of this inquiry, we took a wide range of evidence. In addition to the usual formal evidence gathering carried out in committee meetings, we visited Bassaleg School to hear the views of pupils and teachers; held focus group discussions with stakeholders; and conducted a webchat with young people between the ages of 11 and 21 about their levels of activity and the barriers they face or have faced in becoming active. I would like to thank everyone who contributed to this work. We have made 20 recommendations in this report, which, if implemented, would be a big step forward in driving the change and improvements that are needed to reverse this worrying trend. Our report covers a wide range of issues, across a number of ministerial portfolios, and I will try to cover as many of these as possible in the time available to me.
Welsh: Diolch yn fawr, Dirprwy Lywydd. Dwi'n falch o gymryd rhan yn y ddadl bwysig yma heddiw ar adroddiad y Pwyllgor Iechyd, Gofal Cymdeithasol a Chwaraeon ar weithgarwch corfforol ymhlith plant a phobl ifanc. Yng Nghymru, rydym ni'n wynebu argyfwng cenedlaethol o ran iechyd ein plant a'n pobl ifanc. Mae cyfran uwch o blant yng Nghymru dros eu pwysau neu'n ordew, ac yn nodi ffordd o fyw nad yw'n iach, o'u cymharu â phlant gwledydd eraill y Deyrnas Unedig. Gwyddom fod plant gweithgar yn fwy tebygol o ddod yn oedolion gweithgar. Eto i gyd, mae tystiolaeth o Brifysgol Southampton yn nodi bod lefelau gweithgarwch corfforol ac ymarfer corff ymhlith plant yng Nghymru ymysg y gwaethaf ledled y byd. Fel rhan o'r ymchwiliad yma, cawsom ystod eang o dystiolaeth. Yn ogystal â'r gwaith arferol o gasglu tystiolaeth ffurfiol yng nghyfarfodydd y pwyllgor, fe wnaethom ni ymweld ag Ysgol Basaleg i glywed barn disgyblion ac athrawon; cynnal trafodaethau grŵp ffocws â rhanddeiliaid; a chynnal sgwrs ar y we gyda phobl ifanc rhwng 11 a 21 mlwydd oed am eu lefelau o weithgarwch corfforol a'r rhwystrau y maent yn eu hwynebu neu wedi eu hwynebu rhag bod yn weithgar. Hoffwn ddiolch i bawb a gyfrannodd at y gwaith hwn. Rydym ni wedi gwneud 20 o argymhellion yn yr adroddiad hwn a fyddai, o'u gweithredu, yn gam mawr ymlaen wrth ysgogi newid a'r gwelliannau sydd eu hangen i wrthdroi'r duedd bryderus hon. Mae'n hadroddiad yn ymdrin ag ystod eang o faterion, ar draws nifer o bortffolios gweinidogol, a byddaf yn ceisio cynnwys cymaint o'r rhain â phosibl yn yr amser sydd ar gael i mi.
English: Would the Member take an intervention?
Welsh: A fyddai'r Aelod yn derbyn ymyriad?
English: Would you agree as well that 20 mph default speed limits in urban areas would be very helpful to achieving that sort of change?
Welsh: A fyddech yn cytuno hefyd y byddai terfynau cyflymder diofyn o 20 milltir yr awr mewn ardaloedd trefol yn gymorth mawr i gyflawni'r math hwnnw o newid?
English: Can I now call on the Deputy Minister for Culture, Sport and Tourism to reply to the debate?
Welsh: A gaf fi alw yn awr ar y Dirprwy Weinidog Diwylliant, Chwaraeon a Thwristiaeth i ymateb i'r ddadl?
English: Thank you very much, Deputy Presiding Officer. I will seek to focus on those sections that we have responded to a little negatively according to the views of some of those who've participated in this debate. But before doing so, I would like to refer to two specific points. First of all, that we are looking at the whole question of the fitness and health of pupils in a holistic and community-based manner. I am very grateful to Huw Irranca-Davies particularly for referring to the latest school to have been built here in Cardiff Bay that the Minister for Education will officially open very soon. That school is an example and an inspiration in terms of how we can operate on a community basis in a manner that safeguards pupils and visitors to the site, but also meets head on the challenge of not relying on cars to take children to school.
Welsh: Diolch yn fawr, Dirprwy Lywydd. Fe wna i geisio canolbwyntio ar yr adrannau hynny rydym wedi ymateb iddyn nhw ychydig yn negyddol, yn ôl barn y rhai sydd wedi cymryd rhan yn y ddadl yma. Ond, cyn gwneud hynny, fe garwn i gyfeirio at ddau bwynt yn benodol. Yn gyntaf, ein bod ni yn edrych ar holl gwestiwn cyflwr corfforol a chyflwr iechyd disgyblion o safbwynt holistig a chymunedol. Dwi'n ddiolchgar iawn i Huw Irranca-Davies yn benodol am gyfeirio at yr ysgol ddiweddaraf sydd wedi'i chodi yma ym Mae Caerdydd, y bydd y Gweinidog Addysg yn dod i'w hagor hi yn fuan. Mae'r ysgol yna yn enghraifft ac yn ysbrydoliaeth o sut y mae modd gweithredu yn gymunedol mewn ffordd sydd yn diogelu disgyblion ac ymwelwyr ag ysgol ond sydd hefyd yn cyfarfod â'r her o beidio â dibynnu ar geir i gario plant yn gyson i'r ysgol.
English: I'm pleased to say that I think there are many good examples around Wales of schools meeting this challenge, and I wonder if you would join me in recognising the progress of schools like Ringland Primary in my constituency, where they've increased walking, cycling and scooting to school by 20 per cent over the last year, so that now just under half of the pupils travel to school by those means.
Welsh: Rwy'n falch o ddweud fy mod yn credu bod llawer o enghreifftiau da ledled Cymru o ysgolion yn ateb yr her hon, a tybed a fyddech yn ymuno â mi i gydnabod cynnydd ysgolion fel Ysgol Gynradd Ringland yn fy etholaeth i, lle maent wedi cynyddu cerdded, beicio a mynd ar sgwter i'r ysgol 20 y cant dros y flwyddyn ddiwethaf, felly erbyn hyn mae ychydig dan hanner y disgyblion yn teithio i'r ysgol gan ddefnyddio'r dulliau hynny.
English: Thank you very much for telling me about Ringland Primary, and I certainly congratulate them, because this, to me, is the way that we must move. We must move holistically and on the basis of community and the school community itself, and the wider community.
Welsh: Diolch yn fawr am ddweud wrthyf am Ysgol Gynradd Ringland, ac yn sicr rwy'n eu llongyfarch, oherwydd i mi, dyma'r ffordd y mae'n rhaid inni fynd. Rhaid inni symud yn gyfannol ac ar sail cymuned a chymuned yr ysgol ei hun, a'r gymuned ehangach.
English: Another thing that's important to note, I think, is that we have made progress in implementing in partnership with other bodies in order to focus on the issue of health, which is so centrally important to us as a nation, as has been stated in the debate. We have done that by bringing the organisations working on this together, namely the health promotion body, Sport Wales, as well as NRW, who emphasise the environmental side of things and the opportunities of making use of nature and our environment as an area where people can have experiences of being physically active. But another thing that we have done with Sport Wales is to focus specifically on tackling the issue of the participation of women and girls in sport. The remit of Sport Wales now includes a particular focus on encouraging women and girls to participate in physical activity. There is a particular programme where prominent athletes visit schools in order to ensure that a positive image of successful women in athletics is made public in our schools. There is a particular programme, namely the Young Ambassadors programme, which has been developed, and this is a means of highlighting those successful examples that are role models for our young people.
Welsh: Peth arall sydd yn bwysig i'w nodi, dwi'n meddwl, ydy ein bod ni wedi symud ymlaen i weithredu mewn partneriaeth gyda chyrff eraill er mwyn canolbwyntio ar y cwestiwn iechyd, sydd mor ganolog i ni fel gwlad, fel mae pawb wedi'i ddweud yn y ddadl. Ac rydym ni wedi gwneud hynny drwy gael y cyrff sydd yn gweithio yn y maes yma i gydweithio'n gadarn gyda'i gilydd - sef y corff iechyd sy'n hybu iechyd, a'r corff chwaraeon, Chwaraeon Cymru, yn ogystal hefyd â Cyfoeth Naturiol Cymru, sy'n pwysleisio yr ochr amgylcheddol a'r ochr o ddefnyddio byd natur a'r amgylchedd o'n cwmpas ni fel lle i bobl gael profiadau o fod yn fywiog yn gorfforol. Ond peth arall rydym ni wedi'i wneud efo Chwaraeon Cymru ydy cymryd sylw penodol o fynd i'r afael â'r cwestiwn o gyfranogaeth merched a menywod mewn chwaraeon. Ac mae cylch gorchwyl Chwaraeon Cymru erbyn hyn yn cynnwys ffocws penodol ar annog merched a menywod i gymryd rhan mewn gweithgaredd corfforol. Ac mae yna raglen arbennig o ymweliad gan athletwyr amlwg ag ysgolion er mwyn sicrhau bod yna ddelwedd o fenywod llwyddiannus ym maes athletau yn cael ei gosod o flaen ysgolion. Ac mae yna gynllun arbennig, sef Llysgenhadon Ifanc, sydd wedi'i ddatblygu, ac mae hyn yn fodd o dynnu sylw at yr enghreifftiau llwyddiannus sy'n fodelau i bobl eu dilyn.
English: It's most kind of you to take an intervention. I think the point I just want to make is that we refer a lot to sport, and I'm aware of the Sport Wales programmes, but of course, for young women - 12, 13, or 14 years old, hormones racing around their bodies, very body conscious, very aware of trying to figure out what they're all about and everything - actually, the notion of somebody coming in and doing the sport side of it is, and can be, a turn-off. And I would love to see some of these organisations be far more creative in how they get these young women to undertake physical activity.
Welsh: Rydych chi'n garedig iawn yn derbyn ymyriad. Credaf mai'r pwynt yr hoffwn ei wneud yw ein bod yn cyfeirio llawer at chwaraeon, ac rwy'n ymwybodol o raglenni Chwaraeon Cymru, ond wrth gwrs, i fenywod ifanc - 12, 13, neu 14 oed, mae hormonau'n rasio o amgylch eu cyrff, maent yn ymwybodol iawn o'u corff, yn ymwybodol iawn o geisio darganfod beth yw eu pwrpas a phopeth - a dweud y gwir, gallai'r syniad fod rhywun yn dod i mewn ac yn gwneud yr ochr chwaraeon i bethau ladd eu diddordeb. A buaswn wrth fy modd yn gweld rhai o'r sefydliadau hyn yn bod yn llawer mwy creadigol yn y ffordd y maent yn cael y menywod ifanc hyn i gymryd rhan mewn gweithgarwch corfforol.
English: Well, this is the whole point about shifting away from the traditional notions of physical activity and physical education as taught. It's an attempt to make physical activity attractive through interaction with those who have been successful in that field. It's not a matter of saying that we expect everyone to pursue elite sport, but we do expect everyone to pursue physical activity to their level of satisfaction, which enables them to enjoy life to the full. And that's why these role models are so important.
Welsh: Wel, dyma'r holl bwynt am symud i ffwrdd oddi wrth y syniadau traddodiadol am weithgarwch corfforol ac addysg gorfforol fel y'u haddysgir. Mae'n ymgais i wneud gweithgarwch corfforol yn atyniadol drwy ryngweithio â'r rhai sydd wedi bod yn llwyddiannus yn y maes hwnnw. Nid mater o ddweud ein bod yn disgwyl i bawb roi cynnig ar chwaraeon elît yw hyn, ond disgwyliwn i bawb roi cynnig ar weithgarwch corfforol i raddau sy'n eu bodloni, sy'n eu galluogi i fwynhau bywyd i'r eithaf. A dyna pam y mae'r modelau rôl hyn mor bwysig.